Llyfr y Flwyddyn

Cystadleuaeth flynyddol yw Llyfr y Flwyddyn a wobrwyir i’r gweithiau gorau yn y Gymraeg a’r Saesneg ym meysydd ysgrifennu creadigol a beirniadaeth lenyddol. Ers 2004, gweinyddir y Wobr gan Llenyddiaeth Cymru, y cwmni cenedlaethol gyda chyfrifoldeb dros ddatblygu llenyddiaeth. Yn 2012, cyflwynwyd categorïau i’r gystadleuaeth am y tro cyntaf, gyda gwobrau ar gyfer y Ffuglen, Barddoniaeth a llyfr Ffeithiol Greadigol yn ogystal â'r brif wobr. Yn 2020, cyflwynwyd y categori newydd "Plant a Phobl Ifanc".